
Beskrivelse af indhold, omfang og kvalitet af rådgiverydelser ved undersøgelse og afgravning af overfladeforurening

Denne instruks beskriver, hvad rådgivere på Regionens rammeaftale af ”Rådgivningsydelser ved undersøgelser og afgravning af overfladeforurening” skal udføre.

Der er tale om to typer af projekter – undersøgelser og afværgeprojekter.

[bookmark: _Toc160172094]Undersøgelse af overfladeforurening:
Formålet med undersøgelsen er at kunne vurdere, om der på ejendommen er en overfladeforurening, som udgør en risiko for anvendelsen af ejendommen til bolig. Hvis det er tilfældet, skal der efter aftale med Regionen desuden udarbejdes en graveplan, hvor stærkt forurenet jord indenfor den øverste halve meter på ubefæstede arealer fjernes. 

Den udbudte rådgiverydelse omfatter som udgangspunkt følgende: 
· Udførelse af eventuel supplerende undersøgelse forud for fastlæggelse af graveplan, typisk et antal håndboringer til maksimalt 1 m u.t eventuelt suppleret med enkelte poreluftsonder. Vedr. udførelse af overfladeboringer, se SAB, afsnit 2.4.4 (04-53-30).
· Udarbejdelse af graveplan, hvis der er behov for det. Dette aftales med Regionens sagsbehandler.
· Overslag over omkostningerne til afgravningen.
· Afrapportering, herunder i GeoGIS.
· Projektledelse og kvalitetssikring. 
· Bestilling af analyser i ARA og efterfølgende kontakt med analyselaboratorie.
· Indlæggelse af alle fotos i Regionens BID.

Der kan udover overfladeboringer også blive tale om udtagelse af enkelte poreluftprøver eller enkelte dybere boringer. Disse betragtes som tillægsydelser, der vil blive afregnet efter indhentning af tilbud.

[bookmark: _Toc160172095]Afværgeprojekter:
Afværgeprojekterne indledes oftest med en mindre forureningsundersøgelse. En undersøgelse udføres for at udarbejde en optimal graveplan, samt tillige hvis forureningen ikke er afgrænset. 

Den efterfølgende afgravning af overfladeforurening sker som oftest alene af hensyn til boliganvendelsen på grunden. Typisk vil der blive afgravet forurenet jord inden for den øverste ½ meter på ubefæstede arealer. 

Den udbudte rådgiverydelse omfatter som udgangspunkt følgende: 
· Besigtigelse af ejendommen.
· Udførelse af eventuel supplerende undersøgelse forud for fastlæggelse af graveplan, typisk et antal håndboringer til 1 m u.t. se SAB, afsnit 2.4.4.(04-53-30).
· Afrapporteringen af undersøgelsen sker i den afsluttende dokumentationsrapport, og resultaterne anvendes til udarbejdelse af graveplanerne.
· Udarbejdelse af graveplan. 
· Bestilling af haveregistrering ved anlægsgartner samt kvalitetssikring af denne. 
· Udarbejdelse af retableringsaftale mellem grundejer og Region Nordjylland. 
· Udarbejdelse af udbudsmateriale og afholdelse af licitation efter Tilbudsloven, typisk ved underhåndsudbud med 3-4 indbudte entreprenører. 
· Diverse indledende arbejder, herunder: Anmeldelse af jord jævnfør entreprenørens valg af jordmodtager. En udendørs og evt. indendørs revneregistrering af bygninger på ejendommen. 
· Planlægning af, indkaldelse til og deltagelse i diverse møder inkl. udarbejdelse af dagsorden og referat. Rådgivers projektleder (PL) skal deltage i samtlige nedenstående møder: 
· Præsentation af Rådgiver for grundejer: Rådgivers PL kontakter grundejer (telefon eller fysisk) og orienterer om eventuelle undersøgelser, haveregistrering og revneregistrering.
· Orienteringsmøde med grundejer og Region Nordjylland. Rådgiver skal inden mødet - efter aftale og godkendelse af Region Nordjylland - fremsende dokumenter såsom graveplan og haveregistrering til grundejer og medbringe en kopi af dette og samtlige analyseresultater til mødet. 
· Der indkaldes til mødet hos grundejer, når haveregistrering, retableringsaftale og graveplan er på plads.
· Opstartsmøde med grundejer, entreprenør og Region Nordjylland. Afholdes hos grundejer efter afsluttet licitation og umiddelbart inden opstart af gravearbejdet. Inden opstartsmødet skal kontrakten med entreprenøren være underskrevet, og Rådgiver skal i den forbindelse sikre, at entreprenøren opfylder de i udbuddet stillede krav. Til opstartsmødet skal Rådgiver medbringe en kopi af det samlede udbudsmateriale.
· Byggemøder efter behov med entreprenør og evt. Region Nordjylland.
· Afleveringsforretning med grundejer, entreprenør og Region Nordjylland.
· 1-års gennemgang med grundejer, entreprenør og evt. Region Nordjylland, herunder koordineringen i forbindelse med udbedringen af eventuelle fejl og mangler.
· Koordinerende rolle over for de forskellige aktører tilknyttet afværgeprojektet som for eksempel grundejere, naboer, entreprenører, gartner, jordmodtagere, kommune og analyselaboratorium.
· Løbende orientering af Regionens sagsbehandler om sagens stade, problemer mv.
· Behovet for tilsyn vil variere i omfang fra sag til sag og skal altid aftales forinden med Regionen.
· Tilsynet skal kontrollere at entreprenøren udfører arbejdet som beskrevet i udbudsmaterialet. Det betyder bl.a. tjek af om sikkerhedsforskrifterne overholdes af entreprenøren, f.eks. om lastbilerne har tydeligt overlæs, overdækning, og om arealerne renholdes. 
· Tilsynet skal aftale endelig udstrækning af afgravningsområder med entreprenøren på stedet. Tilsynet afklarer tvivlsspørgsmål med Regionens sagsbehandler undervejs. 
· Tilsynet skal løbende kommunikere med entreprenør/formand, så evt. fejl og mangler rettes undervejs og dermed helst forud for afleveringsforretningen.

Tilsyn vil typisk blive udført:  
· På den af entreprenøren valgte lokalitet hvorfra den rene muld skal hentes, herunder udtagning af dokumentationsprøver. Rådgiver skal desuden fortage en samlet vurdering af mulden og sikre, at den lever op til de krav, der er stillet i udbudsmaterialet, herunder at mulden ikke er for leret eller stenet. Evt. behov for frasortering af grus/sten skal meddeles entreprenøren, så sortering kan udføres inden transport til indbygning.
· Ved færdiggravede gravefelt(er) og ved indbygning af råjord på ejendommen, herunder omfatter tilsynet bl.a. fotodokumentation, tjek af afgravningsdybder og entreprenørens nivellementer, udlægning af markeringsnet samt udtagning af evt. dokumentationsprøver. 
· Ved opstart af genindbygning af ren muld på ejendommen. Herunder bl.a. muldens egnethed og vurdering af om muldjorden svarer til den undersøgte muldjordslokalitet. Tjek af om der er foretaget tilstrækkelig frasortering af grus og sten. 
· Der udføres igen et tilsyn på den lokalitet entreprenøren har oplyst, at den rene muld hentes fra, for at kontrollere, om der rent faktisk forsvinder muld fra lokaliteten. 
· I retableringsfasen. Tilsynet omfatter her bl.a. tjek af tykkelsen af udlægningen af muld, plante/græsleverancer og evt. belægningsarbejde. Herunder samtale med grundejer om eventuelle fejl og mangler, der - hvis relevante - forsøges udbedret i samarbejde med entreprenør. 
· Forud for 1-årsgennemgangen. Inden tilsynet udføres, ringer Rådgiver til grundejer og spørger til væsentlige fejl og mangler.

· Kvalitetssikring af entreprenørens kontrolmappe, herunder bl.a. de udførte nivellementer – før, under og efter afgravning/opfyldning.
· Anvisning af fakturaer fra entreprenør, herunder kontrol af angivne jordmængder. 
· Umiddelbart efter afleveringsforretningen udarbejdes en afsluttende dokumentationsrapport for afværgeprojektet.
· Observationer og hvad der er kontrolleret i forbindelse med alle de udførte tilsyn noteres i tilsynsprotokoller som vedlægges som bilag i dokumentationsrapporten.
· Bestilling af analyser i ARA og efterfølgende kontakt med analyselaboratorie.
· Inddatering af boringsdata i GeoGIS.
· Indlæggelse af alle fotos i Regionens BID.
· Projektledelse og kvalitetssikring. 
Denne liste er ikke udtømmende. Enkelte supplerende ydelser kan blive aktuelle under hensyntagen til opgavens karakter.

Alt materiale skal grundigt kvalitetssikres af Rådgiver, inden det fremsendes til Region Nordjylland. 

Godkendte endelige dokumenter fremsendes efter aftale med Region Nordjyllands sagsbehandler til Regionens hovedpostkasse region@rn.dk med cc til Regionens sagsbehandler for journalisering og mailen navngives med: Journalnummer, lokalitetsnummer, lokalitetsadresse og navnet på det relevante dokument. 

